దక్షిణాది రాష్ట్రాల్లో ఇప్పుడు పొలిటికల్ ‘స్టార్’ వార్నడుస్తోంది. ఇప్పటికే క్రియాశీల రాజకీయాల్లోకి వచ్చినవాళ్లు, వస్తామని చెబుతున్నవాళ్లు, వచ్చే అవకాశాలుఉన్నాయని సంకేతాలు వెల్లడిస్తున్నవాళ్లతో రాజకీయ రంగం వేడెక్కుతోంది.చరిత్రనోసారి పరికించి చూస్తే.. భారత రాజకీయాలపై.. ప్రత్యేకించి దక్షిణ భారత రాజకీయాలపై సినిమా స్టార్ల ప్రభావం స్పష్టం. తమిళనాట ఎంజీఆర్, తెలుగునాట ఎన్టీఆర్ రాజకీయాలను శాసించిన తర్వాత రాజకీయ రంగానికీ, సినిమా రంగానికీ మధ్య విడదీయలేని బంధం ఏర్పడింది. ప్రధానంగా సినీ స్టార్లు రాజకీయాల్లోకి రావడం ఒక ట్రెండుగా మారింది ఎన్టీఆర్ వల్లేననేది నిస్సందేహం. కన్నడ కంఠీరవ రాజ్కుమార్ క్రియాశీల రాజకీయాల్లోకి రాకపోయినా, రాజకీయంగా ప్రజల్ని ప్రభావితం చేస్తూ వచ్చారు. కన్నడ భాషోద్యమంలో ఆయన పోషించిన పాత్ర వల్లే కర్ణాటకలో కన్నడ భాషను విద్యాబోధనలో తప్పనిసరి చేశారు. ఇక కేరళలో లెజండరీ యాక్టర్ ప్రేమ్నజీర్ కాంగ్రెస్ పార్టీలో క్రియాశీల పాత్ర పోషించారు.ప్రత్యక్ష ఎన్నికలకు పవన్తెలుగునాట అగ్ర కథానాయకుడైన బాలకృష్ణ ఇప్పటికే తెలుగుదేశం పార్టీలో క్రియాశీలంగా వ్యవహరిస్తూ ప్రజాప్రతినిధిగా బాధ్యతలు నిర్వర్తిస్తుండగా, యువతలో అమితమైన క్రేజ్ సంపాదించుకొని, ‘పవర్స్టార్’గా అభిమానుల చేత నీరాజనాలు అందుకుంటోన్న పవన్ కల్యాణ్ అనూహ్యంగా క్రియాశీల రాజకీయాల్లో కాలుమోపి 2014లో సొంతంగా ‘జనసేన’ పార్టీని స్థాపించారు. ఇప్పటివరకూ ఎన్నికల్లో పోటీ చేయకపోయినా, తెలుగుదేశం-బీజేపీ సంకీర్ణానికి మద్దతు ప్రకటించి, ఆంధ్రప్రదేశ్లో గత ఎన్నికల్లో ప్రజలను ప్రభావితం చేశారు. 2019 అసెంబ్లీ ఎన్నికలను లక్ష్యంగా చేసుకొని, పార్టీని బలోపేతం చేయడానికి చర్యలు చేపట్టారు. తన అన్నయ్య చిరంజీవి ‘ప్రజారాజ్యం పార్టీ’ పెట్టి, స్వల్ప కాలంలోనే దాన్ని కాంగ్రెస్ పార్టీలో కలిపేయడాన్ని జీర్ణించుకోలేక పోయిన ఆయన ‘అవినీతి రహిత రాజకీయాలే’ లక్ష్యంగా ‘జనసేన’ను ఏర్పాటు చేశారు. పార్టీని నడపాలంటే ఆషామాషీ కాదు. అంగ బలం, అర్థ బలం తప్పనిసరి. అసెంబ్లీ నియోజక వర్గాల నుంచి స్థానిక సంస్థల వరకు కేడర్ను విస్తృతం చేసుకోవాలి. ఆ దిశగానే ఇప్పుడు పవన్ అడుగులు వేస్తున్నారు. ప్రస్తుతం కార్యకర్తల సంఖ్యను పెంచే కార్యక్రమాలు నిర్వహిస్తున్నారు. మరో వైపు ఆర్థిక వనరుల కోసం సినిమాల్లో నటిస్తున్నారు. ఇప్పటికే అంగీకరించిన సినిమాలను పూర్తి చేసి, రాజకీయాలకు పూర్తి సమయం కేటాయించి, అసెంబ్లీ ఎన్నికలకు సమాయత్తం కావాలని యోచిస్తున్నారు. ప్రజా సమస్యలపై గళం విప్పి, ప్రజలను ఆకట్టుకొనే ప్రయత్నాలు చేస్తున్నారు. వచ్చే ఎన్నికల్లో ఆయన తెలుగుదేశం పార్టీతో అవగాహన కుదుర్చుకొని కొన్ని సీట్లలోనే ‘జనసేన’ను పోటీకి నిలుపుతారా, లేదా ఒంటరిగా అన్ని స్థానాల్లో పోటీ చేస్తారా.. అనేది ఇంకా తేలలేదు. ఏదేమైనా ఆంధ్రప్రదేశ్ భవిష్యత్ రాజకీయాల్లో పవన్ కల్యాణ్ ప్రభావం ఉంటుందనేది నిస్సందేహం. ఇక తెలంగాణ రాజకీయాల్లో స్టార్ యాక్టర్ల జాడ లేదు.తలైవా వర్సెస్ ఉలగ నాయకన్తమిళనాట ప్రస్తుతం రాజకీయాలు రసవత్తరంగా నడుస్తున్నాయి. ఎంజీఆర్ తర్వాత తమిళనాడుకు ముఖ్యమంత్రి అయిన ఫిల్మ్ స్టార్గా జయలలిత చరిత్రకెక్కిన విషయం తెలిసిందే. అనారోగ్యంతో ఆమె మృతి చెందడంతో అక్కడ పాలన గాడి తప్పిందనే విమర్శలు ఎక్కువయ్యాయి. ముఖ్యమంత్రిగా ఎడప్పాడి పళనిస్వామి క్లిష్ట పరిస్థితులు ఎదుర్కొంటున్నారు. ఈ నేపథ్యంలో అక్కడి రాజకీయాలను ఇద్దరు సూపర్ స్టార్లు వేడెక్కిస్తున్నారు. ఒకరు ‘తలైవా’ రజనీకాంత్ కాగా, మరొకరు ‘ఉలగ నాయకన్’ కమల్ హాసన్. కొద్ది కాలంగా వారి నోటి నుంచి వస్తున్న పంచ్ డైలాగ్లు, వారి చర్యలు.. వారి రాజకీయ రంగ ప్రవేశాన్ని సూచిస్తున్నాయని చాలా మంది భావిస్తున్నారు. ఈ ఏడాది మే నెలలో అభిమానులతో సమావేశాలు ఏర్పాటుచేసిన రజనీ ‘దేవుని ఆశీస్సులు ఉంటే మరో పాత్ర పోషించడానికి సిద్ధ’మని ప్రకటించి ఊహాగానాలకు తెరలేపారు. ‘‘నేను రాజకీయాల్లోకి అడుగుపెట్టే పరిస్థితే వస్తే, ధన రాజకీయాలు చేసేవాళ్లను నా దరిదాపుల్లోకి కూడా రానివ్వను’’ అని కూడా ఆయనన్నారు. అయితే రజనీ విమర్శకులు ఆయనను ‘బయటివాడు’గా పరిగణిస్తుంటారు. అలాంటి వాళ్లకు ‘‘నేను కర్ణాటకలో ఇరవై మూడేళ్లు ఉంటే, తమిళనాడులో నలభై మూడేళ్ల నుంచీ ఉంటున్నా. నేను కర్ణాటక నుంచి వచ్చినప్పటికీ, మీరు స్వాగతించారు. అసలైన తమిళునిగా మార్చారు’’ అని సమాధానమిచ్చారు.రాజకీయ వాతావరణంలో కమల్ హాసన్ అడుగుపెట్టడమే కొత్త మలుపు. తయన రజనీ తరహా మనిషి కాదు. రాజకీయ అంశాలపై నిర్మొహమాటంగా, ధైర్యంగా తన అభిప్రాయాలు వ్యక్తం చేయడం ఆయన నైజం. జల్లికట్టును సమర్థించడంలో కానీ, 2015లో ప్రజా జీవితాన్ని ఛిన్నాభిన్నం చేసిన చెన్నై వరదల సమయంలో ప్రభుత్వం వ్యవహరించిన తీరును ఎండగట్టడంలో కానీ ఆయన వైఖరి తేటతెల్లం. ఇప్పుడు ఆయన స్వరం మరింత పదునెక్కింది. ‘‘ప్రతి డిపార్ట్మెంటూ అవినీతితో నిండిపోయింది’’ అంటూ ప్రస్తుత అన్నాడీఎంకే ప్రభుత్వాన్ని ఇరకాటంలో పడేశారు. విమర్శించడం కాదు, రాజకీయాల్లోకి వచ్చి చూడమని అన్నాడీఏంకే నాయకులు విసిరిన సవాలుకు ‘‘తొలిసారి ఓటు వేసినప్పట్నించే నేను రాజకీయాల్లో ఉన్నా. ’60ల మధ్యలోనే హిందీ వ్యతిరేకోద్యమంలో పాల్గొన్నా’’ అని స్పందించారు కమల్.భావజాల పరంగా రజనీ, కమల్ భిన్న తరహా వ్యక్తులు. ఆధ్యాత్మికవాది అయిన రజనీ ఫిలాసఫీకీ, తమ పార్టీ ఫిలాసఫీకీ సారూప్యత ఉంది కాబట్టి, ఆయనను ఎలాగైనా తమ పార్టీలోకి వచ్చేట్లు చేయాలనేది బీజేపీ ఆలోచన. కమల్ నాస్తికుడనే విషయం ప్రపంచానికంతటికీ తెలిసిందే. హిందూ మతతత్త్వవాదులకు ఆయన దూరం. ఆసక్తికరమైన విషయమేమంటే అన్నాడీఎంకే కూడా రజనీకి వ్యతిరేకంగా మాట్లాడటం లేదు. కమల్ను లక్ష్యంగా చేసుకొని విమర్శిస్తోంది. అయితే స్వతహాగా మృదుస్వభావి కావడంతో పాటు, ప్రభుత్వానికి వ్యతిరేకంగా ప్రజల పక్షాన గట్టిగా మాట్లాడని, రాజకీయాలపై దాటవేత ధోరణిని అవలంబించే రజనీకాంత్ కంటే ఏ విషయంపైన అయినా కుండబద్దలు కొట్టే కమల్ హాసన్ అయితేనే నేటి రాజకీయ వ్యవస్థకు సరిగ్గా సరిపోతాడనేది రాజకీయ విశ్లేషకుల మాట. ప్రస్తుతం ‘బిగ్ బాస్’ తమిళ గేమ్ షో ప్రయోక్తగా కమల్ ప్రజాదరణ పొందారు. ఈ షో వల్ల చిన్న చిన్న పట్టణాలు, గ్రామాల్లోని వారికీ ఆయన చేరువయ్యారు. ఆయన రాజకీయ రంగ ప్రవేశానికి ఇదే సరైన సమయమని విశ్లేషకులు అంటున్నారు. భావజాల పరంగా భిన్న ఽధ్రువాలైన ఈ ఇద్దరూ ప్రత్యక్ష రాజకీయాల్లోకి వస్తారా? వచ్చే అవకాశాలున్నాయా?.. అనేదే ఇప్పడు అందరి మెదళ్లనూ తొలుస్తున్న ప్రశ్న.ఉపేంద్ర.. ‘ఉత్తమ ప్రజా పార్టీ’కర్ణాటకలో రాజకీయ వాతావరణం మారనుందా? అక్కడ ప్రస్తుతం కాంగ్రెస్, బీజేపీ.. నువ్వా? నేనా? అన్నట్లు తలపడుతున్న విషయం తెలిసిందే. దేవెగౌడ సారథ్యంలోని జనతాదళ్ ప్రభావం తగ్గిపోయాక.. అయితే కాంగ్రెస్, లేదంటే బీజేపీ.. అన్నట్లు కొంత కాలంగా అక్కడ అధికారాన్ని చలాయిస్తున్నాయి. ఈ నేపథ్యంలో ప్రత్యామ్నాయ పార్టీ పెడతానని ప్రకటించి అందర్నీ ఆశ్చర్యంలో ముంచెత్తారు కన్నడ స్టార్ యాక్టర్ ఉపేంద్ర. ‘రియల్ స్టార్’గా అభిమానులు పిలుచుకొనే ఆయన కొద్ది రోజుల క్రితమే ‘ఉత్తమ ప్రజా పార్టీ’ని స్థాపించారు. దీనికి ప్రజల నుంచి భారీ స్పందన లభించింది. సామాజిక మాధ్యమాల్లో ఆయన పార్టీకి మద్దతు వెల్లువెత్తింది. పార్టీ పేరుకు తగినట్లు ప్రజా సమస్యల్ని పరిష్కరించే ఆలోచనలు, సామర్థ్యాలు కలిగిన ప్రతిభావంతులకు ఒక వేదికగా ఈ పార్టీని తీర్చిదిద్దుతానని ఆయన చెప్పారు. ‘‘మేం ‘జన నాయక’ (పీపుల్స్ లీడర్) లేదా ‘జన సేవక’ (పబ్లిక్ సర్వెంట్)లను కోరుకోవట్లేదు. మాకు ‘జన కార్మిక’ (పీపుల్స్ వర్కర్) కావాలి. నేను కూడా ‘జన కార్మిక’నే. నాతో సహా పార్టీ కార్యకర్తలందరూ ఖాకీ దుస్తులే ధరిస్తాం’’ అని ఉపేంద్ర తెలిపారు. రాజకీయాలంటే ధన బలం, కండ బలం, కుల బలం అనుకొనే భావజాలానికి తన పార్టీ విరుద్ధమని ఆయనంటారు. ఇప్పటికే కార్యకర్తలను చేర్చుకొనే ప్రక్రియను ఆయన ఆరంభించారు. ఆయన కార్యాచరణను కాంగ్రెస్, బీజేపీలు జాగ్రత్తగా గమనిస్తున్నాయి. ఈ నేపథ్యంలో వచ్చే ఏడాది జరిగే అసెంబ్లీ ఎన్నికల్లో ‘ఉత్తమ ప్రజా పార్టీ’ ప్రభావం ఏ మేరకు ఉంటుందనేదిఆసక్తికరం.మొత్తంగా మునుపెన్నడూ లేని రీతిలో దక్షిణ భారతావనిలోని మూడు ప్రధాన సినీ పరిశ్రమల్లోని టాప్ స్టార్స్ పొలిటికల్ ఫీవర్ను పెంచడం ఆసక్తి రేపుతోంది. ఈ బాక్సాఫీస్ తారలు ఇక బ్యాలెట్ బాక్స్ స్టార్స్ కూడా అవుతారేమో వేచి చూడాలి.రాజకీయాలకు దూరందక్షిణాదిలోని మిగతా మూడు రాష్ట్రాలతో పోలిస్తే.. ప్రస్తుతం కేరళలో అగ్ర నటులెవరూ ప్రత్యక్ష రాజకీయాల్లో లేరు. కొన్నేళ్ల క్రితం పోలీసాఫీసర్ పాత్రలతో ప్రేక్షకాదరణ పొందిన సురేశ్గోపి మాత్రమే బీజేపీ తరపున నామినేటెడ్ సభ్యుడిగా రాజ్యసభకు వెళ్లారు. ఇద్దరు సీనియర్ సూపర్ స్టార్లు.. మమ్ముట్టి, మోహన్లాల్ క్రియాశీల రాజకీయాలకు దూరంగా ఉన్నారు. అయితే మొదట్నించీ మమ్ముట్టి.. వామపక్ష భావజాలం కలిగిన వ్యక్తిగా కమ్యూనిస్ట్ పార్టీలకు సన్నిహితంగా ఉంటున్నారు. ప్రత్యక్ష రాజకీయాల్లోకి వచ్చే ఆలోచన లేదని ఆయన స్పష్టం చేశారు. మరోవైపు.. గత ఏడాది చివరలో కేంద్రం పెద్ద నోట్లను రద్దు చేయడాన్ని బహిరంగంగా సమర్థించారు మోహన్లాల్. డబ్బుల కోసం బ్యాంక్ బయట క్యూలో నిల్చోవడానికి తాను సిద్ధమని ప్రకటించారు. ఈ విషయంలో ఆయనపై కమ్యూనిస్ట్ నాయకులు విమర్శలు గుప్పించారు. మొదట్నించీ రాజకీయ చైతన్యం ఎక్కువైన కేరళలో వచ్చే సార్వత్రిక ఎన్నికల నాటికి మలయాళీ స్టార్స్లో ఎవరైనా బరిలోకి దిగుతారేమో చూడాలి.డబ్బు కోసం కాదు..!‘‘నాకు నటనంటే ప్రాణం. పెళ్లయినా, పిల్లలు పుట్టినా నటిస్తూనే ఉంటాను. పాటలు పాడి, ఆటలు ఆడుతూ అందరినీ వినోదపరుస్తూ ఉండటం నాకు చాలా ఇష్టం. అలా చేస్తుంటే, గుండెల్లో వెయ్యి దీపాలు ఒకేసారి వెలిగించినట్టుగా, గుడి గంటలన్నీ వరుసగా మోగించినట్టుగా.. చాలా ఆనందంగా ఉంటుంది. నేనేం చేసినా ఆనందం కోసమే  కానీ, డబ్బు కోసమో, కీర్తి కోసమో కాదు’’ అని చెప్పారు నటి శ్రుతీ హాసన్. ఆమె తన కాలేజీ రోజుల గురించి మాట్లాడుతూ ‘‘నేను మ్యూజిక్ కాలేజీలో చదివే సమయంలో ఎవరైనా ‘బావున్నారండీ.. నచ్చారండీ’ అని అంటే ‘అలాగా.. థాంక్సండీ’ అని చిరునవ్వు నవ్వి వెళ్లిపోయేదాన్ని. ఎప్పుడూ ఎవరినీ సీరియ్సగా తీసుకోలేదు. అసలు రిలేషన్షి్ప్స మీద నాకు ధ్యాసే ఉండేది కాదు.  అప్పుడు నా దృష్టి మొత్తం కెరీర్ మీదే ఉండేది. కెరీర్ అంటే యాక్టింగ్ అనుకునేరు. కానే కాదు.. మ్యూజిక్ కాలేజీకి హాజరయ్యేటప్పుడు నా డిక్షనరీలో యాక్టింగ్ అనే పదమే లేదు. అందుకే సంగీత దర్శకత్వం చేయాలా? దర్శకత్వం చేయాలా? అనే  ఆలోచనలే చుట్టుముట్టేవి’’ అని చెప్పారు శ్రుతీహాసన్. జాయ్.. ఎంజాయ్!తీరిక దొరికితే చాలు ఫ్యామిలీతో గడపడానికి ఫిక్స్ అయిపోతారు అల్లు అర్జున్. భార్య స్నేహ, పిల్లలు అయాన్, అర్హలే ఆయన ప్రపంచం. బయటి పార్టీలకు, ఇతర ఫంక్షన్స్కు ఆయన వెళ్లడం తక్కువ. పిల్లలతో ఆడుకోవడం, వాటికి సంబంధించిన ఫొటోలను అభిమానులతో షేర్ చేసుకోవడం అర్జున్కి ఓ సరదా. ఇటువంటిదే ఈ ఫొటో కూడా. భార్య పిల్లలు స్కూటర్ మీద వెళుతుంటే , ఆ స్కూటర్ని పట్టుకొని తను గాల్లో  ఎగురుతున్న ఫొటోని తాజాగా సోషల్ మీడియాలో అప్లోడ్ చేశారు అర్జున్. ఈ ఫొటోని అల్లు అభిమానులే కాదు అందరూ ఆసక్తిగా తిలకించారు.
dakshinaadi rashtrallo ippudu political ‘star’ vaarnadustoondi. ippatike kriyaaseela rajakeeyaalloki vachinavaallu, vastaamani chebutunnavallu, vache avakaasaaluunnaayani sanketaalu velladistunnavalla rajakeeya rangam vedekkutondi.charitranosari parikinchi chuste.. bhaarata rajakeeyaalapai.. pratyekinchi dakshina bhaarata rajakeeyaalapai sinima starla prabhaavam spashtam. tamilanaata mgr, telugunaata ntr raajakeeyaalanu saasinchina tarvaata rajakeeya rangaanikee, sinima rangaanikee madhya vidadeeyaleni bandham erpadindi. pradhaanamgaa cinee staarlu rajakeeyaalloki ravadam oka trendugaa maarindi ntr vallenanedi nissandeham. kannada kanteerava rajkumar kriyaaseela rajakeeyaalloki rakapoyina, raajakeeyamgaa prajalni prabhaavitam chestu vachaaru. kannada bhashodyamamlo aayana pooshinchina paatra valle karnaatakalo kannada bhashanu vidyaabodhanalo tappanisari chesaru. ika keralalo legendery actor premnazir congress paartiiloo kriyaaseela paatra pooshinchaaru.pratyaksha ennikalaku pavantelugunaata agra kathaanaayakudaina balakrishna ippatike telugudesam paartiiloo kriyaaseelamgaa vyavaharistuu prajaapratinidhigaa baadhyatalu nirvartistundagaa, yuvatalo amitamaina crage sampaadinchukoni, ‘powerstar’gaa abhimaanula chetha neeraajanaalu andukuntonna povan kalyan anoohyamgaa kriyaaseela rajakeeyaallo kaalumopi 2014loo sontamgaa ‘janasena’ paartiini sthaapinchaaru. ippativarakuu ennikallo poty cheyakapoyina, telugudesam-bgfa sankeernaaniki maddatu prakatinchi, aandhrapradeshlo gatha ennikallo prajalanu prabhaavitam chesaru. 2019 assembley ennikalanu lakshyamgaa chesukoni, paartiini balopetam cheyadaaniki charyalu chepattaru. tana annayya chiranjeevi ‘prajarajyam party’ petti, swalpa kaalamlone daanni congress paartiiloo kalipeyadaanni jeerninchukoleka poyina aayana ‘avineeti rahita rajakeeyale’ lakshyamgaa ‘janasena’nu erpaatu chesaru. paartiini nadapalante ashamashy kaadu. anga balam, artha balam tappanisari. assembley niyojaka vargala nunchi sthaanika samsthala varaku kedarnu vistrutam chesukovali. aa disagaane ippudu povan adugulu vestunnaru. prastutam kaaryakartala sankhyanu penche kaaryakramaalu nirvahistunnaaru. maro vaipu aardhika vanarula kosam cinemallo natistunnaaru. ippatike angeekarinchina cinimaalanu puurti chesi, raajakeeyaalaku puurti samayam ketayinchi, assembley ennikalaku samaayattam kaavaalani yochistunnaru. praja samasyalapai galam vippi, prajalanu aakattukone prayatnaalu chestunnaru. vache ennikallo aayana telugudesam paartiitoe avagaahana kudurchukoni konni seetlalone ‘janasena’nu potiki niluputara, leda ontarigaa anni sthaanaallo poty chestara.. anedi inka telaledu. edemaina andhrapradesh bhavishyat rajakeeyaallo povan kalyan prabhaavam untundanedi nissandeham. ika telamgaana rajakeeyaallo star actorla jaada ledu.talaivaa verses ulaga naayakantamilanaata prastutam rajakeeyaalu rasavattaramgaa nadustunnaayi. mgr tarvaata tamilanaaduku mukhyamantri ayina fillm starga jayalalita charitrakekkina vishayam telisinde. anaarogyamtho aame mruti chendadamto akkada paalana gaadi tappindane vimarsalu ekkuvayyaayi. mukhyamantrigaa edappadi palaniswamy clishta paristhitulu edurkontunnaru. ee nepathyamlo akkadi raajakeeyaalanu iddaru super staarlu vedekkistunnaru. okaru ‘talaivaa’ rajanikant kaga, marokaru ‘ulaga nayakan’ kamal hasan. koddi kaalamgaa vaari noti nunchi vastunna punch dailaglu, vaari charyalu.. vaari rajakeeya ranga pravesaanni suuchistunnaayani chala mandi bhaavistunnaaru. ee edaadi mee nelalo abhimaanulatho samavesalu erpaatuchesina rajanee ‘devuni aasheessulu unte maro paatra pooshinchadaaniki siddha’mani prakatinchi oohaagaanaalaku teralepaaru. ‘‘nenu rajakeeyaalloki adugupette paristhithe vaste, dhana rajakeeyaalu chesevallanu naa daridaapulloki kuudaa raanivvanu’’ ani kuudaa aayanannaru. ayithe rajanee vimarsakulu aayananu ‘bayativaadu’gaa pariganistuntaaru. alanti vaallaku ‘‘nenu karnaatakalo iravai moodellu unte, tamilanaadulo nalabhai moodella nunchi untunna. nenu karnaataka nunchi vachinappatikii, meeru swaagatinchaaru. asalaina tamilunigaa maarchaaru’’ ani samaadhaanamichaaru.rajakeeya vaataavaranamlo kamal hasan adugupettadame kotta malupu. tayana rajanee taraha manishi kaadu. rajakeeya amsaalapai nirmohamaatamgaa, dhairyamgaa tana abhipraayaalu vyaktam cheyadam aayana naijam. jallikattunu samarthinchadamlo cony, 2015loo praja jeevitaanni chinnabhinnam chesina chennai varadala samayamlo prabhutvam vyavaharinchina teerunu endagattadamlo cony aayana vaikhari tetatellam. ippudu aayana swaram marinta padunekkindi. ‘‘prati departmentu avineetitoe nindipoyindi’’ antuu prastuta annadienke prabhutvaanni irakaatamlo padesaaru. vimarsinchadam kaadu, rajakeeyaalloki vachi chudamani annadienke naayakulu visirina savaluku ‘‘tolisari otu vesinappatninche nenu rajakeeyaallo unna. ’60la madhyalone hindi vyatirekodyamamlo palgonna’’ ani spandinchaaru kamal.bhavajala paramgaa rajanee, kamal bhinna taraha vyaktulu. aadhyaatmikavaadi ayina rajanee philasafiki, tama party philasafiki saaruupyata undi kabatti, aayananu elagaina tama paartiiloki vachetlu cheyalanedi bgfa aalochana. kamal naastikudane vishayam prapanchaanikantatikii telisinde. hindu matatattvavaadulaku aayana dooram. aasaktikaramaina vishayamemante annadienke kuudaa rajaneeki vyatirekamgaa matladatam ledu. kamalnu lakshyamgaa chesukoni vimarsistondi. ayithe swatahaagaa mruduswabhavi kaavadamtho paatu, prabhutvaaniki vyatirekamgaa prajala pakshaana gattigaa matladani, rajakeeyaalapai daataveta dhoranini avalambinche rajanikant kante e vishayampaina aina kundabaddalu kotte kamal hasan ayithene neti rajakeeya vyavasthaku sarigga saripotadanedi rajakeeya vislaeshakula maata. prastutam ‘big bas’ tamila game sho prayoktagaa kamal prajaadarana pondaaru. ee sho valla chinna chinna pattanaalu, graamaalloni vaarikii aayana cheruvayyaaru. aayana rajakeeya ranga pravesaaniki ide saraina samayamani vislaeshakulu antunnaru. bhavajala paramgaa bhinna yedhruvaalaina ee iddaruu pratyaksha rajakeeyaalloki vastara? vache avakasalunnaya?.. anede ippadu andari medallanuu tolustunna prasna.upendra.. ‘uttama praja party’karnaatakalo rajakeeya vaataavaranam maranunda? akkada prastutam congress, bgfa.. nuvwa? nena? annatlu talapadutunna vishayam telisinde. devegouda saarathyamlooni janatadal prabhaavam taggipoyaka.. ayithe congress, ledante bgfa.. annatlu kontha kaalamgaa akkada adhikaaraanni chalaayistunnaayi. ee nepathyamlo pratyaamnaaya party pedataanani prakatinchi andarnee aascharyamlo munchettaaru kannada star actor upendra. ‘riyal star’gaa abhimaanulu piluchukone aayana koddi rojula kritame ‘uttama praja party’ni sthaapinchaaru. deeniki prajala nunchi bhari spandana labhinchindi. saamaajika maadhyamaallo aayana paarteeki maddatu velluvettindi. party peruku taginatlu praja samasyalni parishkarinche aalochanalu, saamarthyaalu kaligina pratibhaavantulaku oka vedikagaa ee paartiini teerchididdutaanani aayana cheppaaru. ‘‘mem ‘jana nayaka’ (peepuls leader) leda ‘jana sevaka’ (pablic survent)lanu korukovatledu. maaku ‘jana kaarmika’ (peepuls varkar) kavali. nenu kuudaa ‘jana kaarmika’nee. naatho sahaa party kaaryakartalandaruu khaki dustule dharistam’’ ani upendra telipaaru. rajakeeyaalante dhana balam, kanda balam, kula balam anukone bhaavajaalaaniki tana party viruddhamani aayanantaaru. ippatike kaaryakartalanu cherchukone prakriyanu aayana aarambhinchaaru. aayana kaaryaacharananu congress, beejeepeelu jaagrattagaa gamanistunnayi. ee nepathyamlo vache edaadi jarige assembley ennikallo ‘uttama praja party’ prabhaavam e meraku untundanediaasaktikaram.mottamgaa munupennaduu laeni reetilo dakshina bhaarataavanilooni moodu pradhaana cinee parisramalloni tap stars political feevarnu penchadam aasakti reputondi. ee baxafis taaralu ika ballet backs stars kuudaa avtaremo vechi chudali.raajakeeyaalaku doorandakshinaadilooni migata moodu raashtraalatho poliste.. prastutam keralalo agra natulevaru pratyaksha rajakeeyaallo leru. konnella kritam policaphiser paatralatoe prekshakaadarana pondina sureshgopi matrame bgfa tarapuna naminated sabhyudigaa rajyasabhaku vellaaru. iddaru seanier super staarlu.. mammutti, mohanlal kriyaaseela raajakeeyaalaku dooramgaa unnaaru. ayithe modatninchii mammutti.. vamapaksha bhaavajaalam kaligina vyaktigaa communist paarteelaku sannihitamgaa untunnaru. pratyaksha rajakeeyaalloki vache aalochana ledani aayana spashtam chesaru. marovaipu.. gatha edaadi chivaralo kendram pedda notlanu raddu cheyadaanni bahirangamgaa samarthinchaaru mohanlal. dabbula kosam bank bayata culo nilchovadaaniki taanu siddhamani prakatinchaaru. ee vishayamlo aayanapai communist naayakulu vimarsalu guppinchaaru. modatninchii rajakeeya chaitanyam ekkuvaina keralalo vache saarvatrika ennikala naatiki malayali starslo evaraina bariloki digutaremo chudali.dabbu kosam kaadu..!‘‘naaku natanante praanam. pellayina, pillalu puttina natistune untaanu. paatalu paadi, aatalu aadutuu andarinee vinodaparustuu undatam naaku chala ishtam. alaa chestunte, gundello veyyi deepaalu okesari veliginchinattugaa, gudi gantalannee varusagaa moginchinattugaa.. chala aanandamgaa untundi. nenem chesina aanandam kosame  cony, dabbu kosamo, keerti kosamo kaadu’’ ani cheppaaru nati shruthee hasan. aame tana callagy rojula gurinchi maatlaadutuu ‘‘nenu music kaalejeelo chadive samayamlo evaraina ‘bavunnarandi.. nacharandi’ ani ante ‘alaga.. thanksondy’ ani chirunavvu navvi vellipoyedaanni. eppuduu evarinee seeriysagaa teesukoledu. asalu relationshispu meeda naaku dhyase undedi kaadu.  appudu naa drushti mottam kereer meede undedi. kereer ante acting anukuneru. kaane kaadu.. music kaalejeeki haajarayyetappudu naa dictionarylo acting ane padame ledu. anduke sangeeta darsakatvam cheyala? darsakatvam cheyala? ane  aalochanale chuttumuttevi’’ ani cheppaaru shrutihasan. jaay.. enjay!teerika dorikithe chaalu familitiitoe gadapadaaniki ficks ayipotaru allu arjun. bharya sneha, pillalu ayan, arhale aayana prapancham. bayati paarteelaku, itara functionsku aayana velladam takkuva. pillalatho aadukovadam, vaatiki sambandhinchina photolanu abhimaanulatho share chesukovadam arjunki oo sarada. ituvantide ee foto kuudaa. bharya pillalu scooter meeda velutunte , aa schootarni pattukoni tanu gaallo  egurutunna photoni taajaagaa soshal medialo aplod chesaru arjun. ee photoni allu abhimaanule kaadu andaruu aasaktigaa tilakinchaaru.